**Aleksandra Laha** (poļu: *Aleksandra Lach*; dzimusi 1995. gada 2. janvārī Olkušā) ir Polijas starptautiskā meistare šahā (2015).

Biogrāfija
----------

Daudzkārtējā Polijas jauniešu šaha čempionātu laureāte. Pirmo medaļu šajos turnīros izcīnījusi jau 2003. gadā U10 vecuma grupā, kad ieņēmusi 3. vietu. Pēc tam divus gadus pēc kārtas uzvarējusi Polijas jauniešu šaha čempionātos U10 vecuma grupā. 2006. gadā izcīnījusi bronzas medaļu Polijas jauniešu šaha čempionātā U12 vecuma grupā. 2007. gadā uzvarējusi Polijas jauniešu šaha čempionātā U12 vecuma grupā. 2009. gadā kļuvusi par Polijas jauniešu šaha vicečempionu U14 vecuma grupā, bet 2012. gadā uzvarējusi Polijas jauniešu šaha čempionātā U18 vecuma grupā.

Sekmīgi pārstāvējusi Poliju Eiropas un Pasaules jauniešu šaha čempionātos dažādās vecuma grupās. 2004. gadā izcīnījusi bronzas medaļu Pasaules jauniešu šaha čempionātā U10 vecuma grupā, bet gadu vēlāk kļuvusi šajā vecuma grupā par Pasaules jauniešu vicečempioni. 2006. gadā Batumi kļuvusi par Pasaules jauniešu vicečempioni U14 vecuma grupā. 2005. gadā izcīnījusi bronzas medaļu Eiropas jauniešu šaha čempionātā U10 vecuma grupā. 2007. gadā uzvarējusi Eiropas jauniešu šaha čempionātā U12 vecuma grupā un par šo panākumu saņēmusi FIDE sieviešu meistares (WFM) nosaukumu. 2008. gadā kļuvusi par Eiropas jauniešu šaha vicečempioni U14 vecuma grupā. 2009. gadā kļuvusi par Pasaules jauniešu šaha vicečempioni U14 vecuma grupā. Divas reizes piedalījusies Eiropas komandu čempionātā šahā jaunietēm U18 vecuma grupā (2010, 2012), kuros izcīnījusi zelta (2010) un sudraba (2012) medaļas komandu vērtējumā, kā arī zelta (2010) un bronzas (2012) medaļas individuālajā vērtējumā.

Par panākumiem turnīros FIDE 2015. gadā viņai piešķīra starptautiskās meistares (WIM) nosaukumu.

Atsauces
--------

1. ↑  «Mistrzostwa Polski Juniorów do lat 10 i 12, 2003». Arhivēts no oriģināla, laiks: 2016. gada 1. jūnijā. Skatīts: 2017. gada 18. decembrī.
2. ↑  «Mistrzostwa Polski Juniorów do lat 10 i 12, 2004». Arhivēts no oriģināla, laiks: 2016. gada 4. martā. Skatīts: 2017. gada 18. decembrī.
3. ↑  «Mistrzostwa Polski Juniorów do 12 lat, 2005». Arhivēts no oriģināla, laiks: 2016. gada 4. martā. Skatīts: 2017. gada 18. decembrī.
4. ↑  «Mistrzostwa Polski Juniorów do lat 10 i 12, 2006». Arhivēts no oriģināla, laiks: 2016. gada 3. martā. Skatīts: 2017. gada 18. decembrī.
5. ↑  «Puchar Polski do lat 10 i Mistrzostwa Polski juniorów do lat 12, 2007». Arhivēts no oriģināla, laiks: 2016. gada 4. martā. Skatīts: 2017. gada 18. decembrī.
6. ↑  «World Youth Chess Championships 2004». Arhivēts no oriģināla, laiks: 2018. gada 15. novembrī. Skatīts: 2017. gada 18. decembrī.
7. ↑  World Youth Chess Championship 2005
8. ↑  World Youth Championships 2006
9. ↑  European Youth Championships 2005
10. ↑  17th European Youth Championship 2007 - Girls U12
11. ↑  European Youth Chess Championship 2008 - Girls U14
12. ↑  Jugend-WM 2009
13. ↑  OlimpBase :: European Girls' U18 Team Chess Championship :: Aleksandra Lach
14. ↑  1st quarter Presidential Board Meeting, 26-29 April 2015, Chengdu, CHN

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)